Kobiajus
Kobiajus (rus. Кобяй, jak. Кэбээйи) – gyvenvietė Rusijoje, Jakutijoje, Kobiajaus uluse. Įsikūręs prie Malyydo ežero, 61 km į pietvakarius nuo uluso centro Sangaro. Veikia žemės ūkio bendrovė (mėsinė-pieninė gyvulininkystė, arklininkystė, kailinių žvėrelių auginimas). Yra kultūros namai, teatras, vidurinė ir muzikos mokyklos, krašto muziejus, medicinos punktas. Yra 630 m ilgio aerodromas. Su Sangaru žiemą susisiekiama žiemos keliais, šiltuoju metu laiku – oro transportu.